E impropriu să numim kora, simplist, drept harpă, căci uimitoarea făcătoare de minuni sonore e, de fapt, un hibrid al harpei cu lăută, cu o construcție foarte atentă la detalii tehnice, capabilă de performanțe unice, care, vizual, aduce cu sitarul indian, iar timbral cu întreaga orchestră ! Adăugați la toate astea că invitatul nostru, vrăjitorul Seckou Keita, folosește și o kora dublă, cu două grifuri, care îi permite să comute instantaneu într-un alt acordaj, și veți avea un vag preview a ceea ce ne așteaptă… Foarte priceput și că percuționist, artistul promovează în lumea largă valorile unui fond cultural extraordinar, al popoarelor din Africa de Vest, unde trubadurii se acompaniază cu kora și muzica înseamnă tradiție, istorie, viață.